cyanic-selkie/wikianc huggingface dataset:
Georges Theves
De Spezialist vun der Geschicht vun der Déieremedezin
De Georges Theves, dee sech selwer nëmmen als Amateurhistoriker gesäit, war Member vum Séminaire d'histoire des sciences et de la médecine vum Centre universitaire (1994-2002).
Um internationale Plang, war hie vun 1992 bis 2009 Member vun der World Association for the History of Veterinary Medicine a vun 1998 bis 2008 Redakter vum Périodique Historia Medicinae Veterinariae.
Den 18. Abrëll 2002 ass de Georges Theves vum George-Sarton-Kommitee vun der Universitéit vu Gent fir seng Kontributiounen iwwer d'Geschicht vun der Veterinärmedizin mat der “Sarton-Medail” ausgezeechent ginn.
D'Famill
Dem Georges Theves seng Eltere waren den Zänndokter Aloyse Theves (1917-1957) an d'Apdiktesch Alice Donven (1916-1973). Hien ass de Wittmann vun der Renée Lutgen (1943-2008), mat deem hie sech den 23. September 1966 bestuet huet. Hien ass de Papp vun dräi Kanner.
Publikatiounen (Auswiel)
De Georges Theves ass den Auteur vu 77 Publikatiounen, déi sech mat der Geschicht vun der Veterinärmedezin, vum Akerbau an den Hausdéieren, awer och vun der Humanmedezin beschäftegen. Si sinn zu Lëtzebuerg, an Däitschland, an der Belsch, a Frankräich an an Holland publizéiert ginn. Säin Haaptwierk ass säi Buch Le Luxembourg et ses vétérinaires, 1790-1990.
Lipperhey (Exoplanéit)
De Lipperhey (Flamsteed-Bezeechnung 55 Cancri d) ass en Exoplanéit, deen d'Komponent Copernicus A vum Duebelstäresystem Copernicus ëmkreest. Wéinst senger héijer Mass gëtt ugeholl, datt et sech ëm e Gasplanéiten handelt. Hien ass de fënnefte a baussenzegte vun de bekannte Planéiten aus sengem System.
Entdeckung
Entdeckt gouf den Exoplanéit mat der Radialvitessmethod. De Lipperhey gouf zesumme mam Planéit Brahe vum Geoffrey Marcy an R. Paul Butler als zweeten an drëtte Planéit vum System am Joer 2002 entdeckt. Zu deem Zäitpunkt gouf de Copernicus schonn zanter 12 Joer observéiert.
Bunneegenschaften
De Planéit kreest ëm säi Stär op enger Distanz vun zirka 5,77 A. E.. Well ufanks vun engem System mat dräi, spéider véier masseräich Planéite geschwat gouf, hat sech eng héichgradeg exzentresch Bunn fir de Lipperhey erginn. Um Modell mat fënnef Planéiten, wéi et am Ament ugeholl gëtt, ass d'Exzentrizitéit mat 0,025 éischter kleng a seng Bunn bal kreesfërmeg. D'Ëmlafzäit gëtt mat 5218 Äerddeeg (méi wéi 14 Joer) gerechent. Säin Orbit ass bal d'selwecht wéi dee vum Jupiter.
Physikalesch Eegenschaften
De Lipperhey huet eng Mass vun op d'mannst 1219 Äerdmasse respektiv 3,835 Jupitermassen. Miessunge mam Hubble-Weltraumteleskop loossen eng Ëmlafbunnschréi vun 53° unhuelen, deemno géif d'Mass op 4,8 Jupitermassen uklammen. De Radius vum Lipperhey ass warscheinlech eppes manner grouss wéi dee vum Jupiter.
Verléisslech Daten fir d'Zesummesetzung, Gréisst an Temperatur gëtt et net, entspriechend Spekulatioune berouen op Modellrechnungen. De Lipperhey ass mat grousser Warscheinlechkeet e Gasplanéit, deen haaptsächlech aus flüchtegen Elementer wéi Waasserstoff an Helium bestoen dierft. Wéinst der grousser Mass kéint déi aus bannenzege Prozesser wéi Gaskontraktioun, Hëtzt entstoen, déi de Planéit opwiermen, datt hie mat wäisse Wolleken aus Waasser bedeckt ass.
David Beckham
Den David Beckham, gebuer den 2. Mee 1975 zu London, ass e fréieren englesche Foussballspiller.
Hie spillt als Mëttelfeldspiller an ass de Kapitän vum Los Angeles Galaxy. Zanter 1996 huet hien honnertfofzéngmol an der englescher Nationalekipp gespillt, an huet 17 Goler geschoss.
Craig
Craig ass een am engleschsproochege Raum geleefege Vir- a Familljennumm.
Rotatiounsachs
Eng Rotatiounsachs oder Dréiachs ass eng Linn, ëm déi d'Dréiung (Rotatioun) vun engem Kierper erfollegt oder erfollege kann.
Bei Kierper, déi sech fräi am Raum dréinen, z. B. Himmelskierper, hänkt d'Rotatiounsachs a bestëmmter Weis vun der Masseverdeelung am Kierper of. Wa sech d'Masseverdeelung am Kierper ännert, ännert sech am Allgemengen och d'Rotatiounsachs vum Kierper, awer genee sou, datt den Dréiimpuls erhale bleift (Dréiimpulserhalung).
Als Rotatiounsachs bezeechent ee bei engem Rotatiounskierper och déi Linn, ëm déi een dësen dréine kann, ouni datt sech de Kierper verännert. An dësem Fall ass d'Rotatiounsachs gläichzäiteg eng Symmetrieachs vum Rotatiounskierper. Et ënnerscheet een an deem Fall zweezueleg Dréiachsen (Digyren), dräizueleg Drehachsen (Trigyren), véierzählige Drehachsen (Tetragyren), fünfzählige Drehachse (Pentagyren) a sechszueleg Dréiachse (Hexagyren). D'Kombinatioun vun Dréiung a Spigelung féiert zum Symmetrieelement vun den Dréispigelachse, déijeneg vun Dréiung an Inversioun zu den Dréiinversiounsachse (Gyroiden). Dréiachse ginn an der Kristallographie mat hirer Zuelegkeet bezeechent, Digyren also mat "2", Trigyren mat "3" asw. D'Gyroiden ginn zousätzlech mat engem Querstrëch op der Ziffer versinn. Dës Nomenklatur gëtt an der Bezeechnung vun de Punktgruppe resp. Kristallklasse no Hermann a Mauguin gebraucht. Fir d'Benennung vu Raumgruppe spillen zudeem Kombinatiounen aus Dréiung a Translatioun, d'Schrauwenachs eng Roll.
Physik
An der Physik hunn Dréiachsen eng bildlech Bedeitung. Si ginn net nëmmen un, wéi sech Géigestänn oder atomar Deelercher dréien, wéi also d'Achs verleeft, mä och nach wéi séier an op lénks- oder rietserëm. Et gebraucht een de Begrëff Vektor; dat ass e Feil, deen eng Längt, eng Richtung an eng Achs huet. Een sech dréiend Rad kann also duerch e Vektor beschriwwe ginn.
Chimie
D'Symmetrie vun engem Moleküll ass mat Symmetrieelemente beschreifbar. Dobäi gëtt e Symmetrieelement un, duerch wéi eng Symmetrieoperatioun d'Moleküll mat sech selwer zu der Deckung bruecht ka ginn. Eent vun dëse Symmetrieelementer ass d'Dréiachs Cn (kuckt Bild).
Kuckt och
Akse Rotationsachse Pöörlemistelg Axis of rotation Akso Axe de rotation ציר סיבוב Rotatschoonsass Eixo de rotação Os vrtenja Axelmakterna
Salers (Cantal)
Nopeschgemengen
D'Gemeng ass besonnesch bekannt wéinst der Rëndsrass Salers an dem Kéis mam selwechten Numm.
InterRegio s
Den InterRegio s ass e belschen Zuch, deen op der Streck Antwerpen - Noorderkempen am Stonnentakt fiert.
Geschicht
2009 ass d'Héichvitessstreck 4 als Deel vun der Héichvitessstreck Bréissel - Amsterdam fäerdeg gestallt ginn. Well eng Rei Stied laanscht d'Streck bis dohi keen Uschloss un den Zuchreseau haten, goufen zu Luchtbal an Noorderkempen, wat Quartiere vun Antwerpe sinn, Gare fir Pendler gebaut.
D'LGV 4 gehéiert zu den éischte Strecken an Europa bei deenen den neien ETCS-System installéiert gouf. Eréischt kuerz virum Enn vum Chantier, Ufank 2008, huet d'SNCB erkannt datt si kee Material hat, dat mat deem neie System ekipéiert war.
D'Steierween M6 BDx waren zwar domat ekipéiert, mä well keng Lokomotiv do war déi kompatibel gewiescht wier, hätt den Zuch nëmme kennen an eng Richtung fueren. An der Nout gouf probéiert d'Serie 28 mat ETCS nozerëschten, wat net geklappt huet. Donieft huet sech erausgestallt datt d'Serie 28 sech net mat den M6'er Steierween verdroen huet.
Gare wou den Zuch hält
Antwerpen - Luchtbal - Noorderkempen
Bastioun Marie
Geographesch Koordinaten: D′Bastioun Marie war ee Festungswierk vun der Festung Lëtzebuerg, dat an där Form vum 15. Joerhonnert bis 1867 bestoung. Dat ganzt Wierk huet aus enger Bastioun bestanen, hanner déi e Cavalier mam selwechten Numm gebaut gi war. Hanner dem Cavalier louch de sougenannte Gewiersall. Virun der Bastioun louch eng Contregarde an eng Redoute, déi spéider Fort Marie genannt gouf. D′Bastioun war no der Muttergottes benannt, genee wéi d′Paart nieft der Bastioun, déi spéider Nei Paart genannt gouf. Sämtlech Anlage goufen no 1867 ofgedroen.
De Bastiounshaff louch do wou haut de Boulevard Royal d′Avenue Amélie kräizt. D′Avenue Amélie gëtt zimmlech genee d′Ausriichtung vun der Capitale vun der Bastioun erëm. De Cavalier mat Gewiersall louch ëm déi Plaz wou haut d′Avenue Amélie, d′Biedergaass an d′Aldringen-Strooss openeen treffen.
Bau vun der zweeter Enceinte
Um Terrain vun der spéiderer Bastioun Marie gouf fir d′éischt, beim Bau vun der zweeter Enceinte vun der Festung Lëtzebuerg am 14. Joerhonnert, en Tuerm gebaut. Dëse gouf fir d'éischt Kéier 1393 als „der ronden tourn“ erwähnt, a war wuel e groussen Tuerm deen op enger strateegesch wichteger Plaz stoung, nämlech do wou d′Festungsmauer, vu Süde kommend, e Knécks no Oste gemaach huet, fir a Richtung Nei Paart weider ze lafen.
Éischt Moderniséierung
E geneeën Datum fir de Bau vun der Bastioun gëtt et net; déi eenzel zäitgenëssesch Auteuren, an och déi vun haut gi sech net iwwer d′Joer eens. Et muss awer an der zweeter Hallschent vum 15. Joerhonnert, ënner franséischer Besatzung gewiescht sinn. Déi éischt Bastioun gouf ronderëm de mëttelalterlechen Tuerm gebaut, a verschiddentlech och als bolvert (Bollwierk) bezeechent. Nom Bau vun der Bastioun gouf deen alen Tuerm als Magaséng benotzt.
Ënner dem Afloss vun den Tensiounen an duerno Ausernanersetzungen tëscht Fransousen a Spuenier gouf d′Festung weider ausgebaut a verstäerkt. 1597 schliisslech gouf dofir hanner der Kehl vun der Bastioun Marie e Cavalier mam selwechten Numm gebaut. De mëttelalterlechen Tuerm gouf warscheinlech beim Bau vun dësem Cavalier mat abezunn. Am Cavalier integréiert war och en Arsenal, dat an de massivë Galerië vum Cavalier Plaz fonnt huet.
1638 goufen d′Reschter vum mëttelalterlechen Tuerm warscheinlech ofgedroen a bis 1644 gouf d′Bastioun moderniséiert. En Vue vun engem franséischen Ugrëff op d′Festung huet de Festungsarchitekt Louvigny eng Rei Reduitë virun déi eenzel Bastioune vun der Festung baue gelooss. An deem Kader gouf 1683 nach de Reduit Marie, och nach als Redoute bezeechent, gebaut.
D'Belagerung vu 1684
Wéi franséisch Truppe vum Louis XIV sech den 18. Abrëll 1684 virun der Festung etabléiert hunn, war de franséische Festungsingénieur an –architekt Sébastien Le Prestre de Vauban mat vun der Partie. Hien huet gesinn, datt d′Festung géint Süden an Osten hin duerch d′Uelzecht an de Péitrussdall gutt géint Ugrëffer geschützt war, an no Norden a Westen hin eng beandrockend Série vu Festungswierker opweises hat. De Vauban huet dofir decidéiert, säin Haaptugrëff géint d'Bastioune Berlaimont a Marie ze féieren. An der Nuecht vum 8. op den 9. Mee goufen éischt Grief gegruewen, déi sech no an no un d'Festung erugemaach hunn. De Vauban huet d'Festung aus 4 Richtungen ugegraff:
Den 13. Mee sinn éischt franséisch Unitéiten an de Gruef vun der Bastioun Marie agedrongen, d′Spuenier hunn doropshi Konterminnen ënner dem Glacis gesprengt a sech an d'Redoute Marie zeréckgezunn. An der Nuecht vum 18. op den 19. Mee ass d′Redoute gefall an d'Besatzung huet sech missen an d′Bastioun zeréckzéien.
De Festungskommandant huet dunn decidéiert, d′Kapitulatioun ze signaléieren, fir ze verhënneren, datt d'Festung vun de franséischen Truppe gestiermt a geplëmmt géif.
Ënner der franséischer Besatzung
De Vauban huet no der Prise vun der Stad duerch dem Louis XIV. seng Truppen och dëse Beräich enger kompletter Moderniséierung ënnerworf. D′Redoute Marie gouf opgewäert a verstäerkt, an et goufe weider Reduite gebaut, soudatt déi Front vun enger Ceinture vu Reduite gedeckt war.
Éisträichesch Besatzung
Ënner éisträicher Besatzung gouf 1734 eng Enveloppe ronderëm de Reduit Marie ugeluecht. Sou gouf aus dem Reduit Marie an der Festungsterminologie de Fort Marie.
2. Franséisch Besatzung, Napoleon a preisesch Besatzung
Nom Fall vun der Festung 1795 u Frankräich goufen déi meescht Wierker an deem delabréierten Zoustand gelooss, an deem se opfonnt goufen. Och ënner dem Napoleon sengem Regime huet d′Festung u Bedeitung verluer. Nëmmen d′Kasären an d'Paarte goufen ënnerhalen, fir de Rescht goufen nëmmen déi néidegst Aarbechten erleedegt. Sou war zum Beispill 1809 d'Courtine Marie-Berlaimont a sou engem schlechten Zoustand, datt si komplett nei gebaut huet musse ginn. No deem Datum ass den Ensembel vun der Bastioun sou bestoe bliwwen, bis se geschleeft gouf.
D'Schleefen
Wärend den Ofbrochaarbechte sinn och kuerzzäiteg d′Reschter vum mëttelalterlechen Tuerm zum Virschäi komm.
Bastioun Marie
D′Bastioun hat en häerzfërmege Grondrëss, no italieeneschem Muster, also mat zeréckgezunnene Flanken, de sougenannten Orillons. An den 2 Facë vun der Bastioun waren Artilleriekasematten ënnerbruecht; där hiren Arsenal louch an de Flanke vun der Bastioun an an de Galerien am Cavalier.
Cavalier Marie
De Cavalier Marie hat eng fënnefeckeg Form, déi awer no hannen op war, a louch am Haff vun der Bastioun Marie. E bestoung aus 2 Facen an 2 Flanken, d'Kehl war op. Dat Ganzt gouf gedroe vun 28 Sailen an 9 Pilasteren, déi d′Galerien „à l'épreuve de la bombe“ gemaach hunn. De Parapet vum Cavalier Marie war mat 325,3 Meter iwwer dem Mieresspigel den héchste Punkt vun der ganzer Front.
De Gewiersall
De Gewiersall war en nidderegt, eestäckegt Gebai mat 3 Fligelen, wat an der Kehl vum Cavalier stoung.
Ravelin Camus-Marie
Tëscht de Bastioune Camus a Marie gouf 1644 e Ravelin gebaut, deen deen Deel vun der Courtine schütze sollt. Dee Ravelin gouf 1864 zum Friddenspolfermagaséng ëmgebaut.
Militäresch Funktioun
Duerch seng erhéichte Positioun konnt ee vun dësem Cavalier aus d′Areler Strooss an den Ufank vum Rollengergronn kontrolléieren. Och d'Nei Paart gouf vun dësem Festungwierk gedeckt.
Situatioun haut
Duerch d′Bastioun an d'Contregarde féieren haut d′Stroosse Boulevard Prince Henri, Boulevard Royal, d'Rue Aldringen, d′Rue des Bains an d′Avenue Amélie. Eng Rei Gebaier sinn op der fréierer Bastioun gebaut ginn, sou zum Beispill den Hotel Le Royal, awer och eng Rei Stadvillae laanscht de Boulevard Prince Henri.
(40) Harmonia
Den (40) Harmonia ass en Asteroid vun der Haaptceinture.
Den Objet gouf den 31. Mäerz 1856 vum Hermann Mayer Salomon Goldschmidt entdeckt.
Den Asteroid krut den Numm vun der griichescher Gëttin Harmonia, enger Duechter vum Ares an der Aphrodite.
Den Himmelskierper huet en Duerchmiesser vu knapps 110 Kilometer. Hie rotéiert an 8 Stonnen a 55 Minutte ëm déi eegen Achs. Hien huet eng relativ hell silikathalteg Uewerfläch mat enger Albedo vun 0,242.
En légitime défense
En légitime défense ass e franséische Film vum André Berthomieu aus dem Joer 1958.
Eurovision Song Contest 2013
Den '''58. Eurovision Song Contest' hat seng zwou Halleffinallen de 14. a 16. Mee, a seng Finall den 18. Mee 2013 an der Malmö Arena'' an der schweedescher Stad Malmö. Déi Hal ka bis 15.500 Zuschauer ophuelen. Eenzeg Presentatrice fir déi dräi Deeler vum Concours war d'Petra Mede.
Krzysztof Rogulski
De  Krzysztof Rogulski, gebuer de 6. Februar 1945 zu Otwock a Polen ass e polnesche Filmregisseur, Dréibuchauteur a Filmproduzent.
Eurovision Song Contest 2013
Lëtzebuerg huet scho wéi déi 19 Joer virdru fräiwëlleg net matgemaach. Och Andorra, Polen, Tschechien, Monaco, Bosnien an Herzegowina, Portugal, d'Slowakei an d'Tierkei hu fräiwëlleg net matgemaach. Am Ganze waren 39 Länner dobäi.
Zanter 2008 gëtt et e puer Deeg virun der Finall zwou Halleffinallen, aus deenen déi zéng éischtplacéiert d'Finall erreechen. Sechs weider Länner si scho fir d'Finall qualifizéiert gewiescht: déi Grouss Fënnef (Big-5) vun der European Broadcasting Union (Däitschland, Frankräich, Groussbritannien, Italien a Spuenien) an och d'Land dat d'Organisatioun iwwerholl huet, déi Kéier Schweden.
Déi éischt Plaz krut d'Vertriederin vun Dänemark, d'Emmelie de Forest mam Lidd Only Teardrops mat 47 Punkte Virsprong virum Farid Mammadov (Aserbaidjan). Déi drëtt Plaz krut d'Slata Ohnewytsch, déi fir d'Ukrain ugetruede war.
Fir Dänemark war et déi drëtt Kéier no 1963 an 2000, datt et de Grand Prix gewonnen hat.
1. Halleffinall
Déi éischt Halleffinall war de 14. Mee 2013.
Déi genee Punkteverdeelung ass eréischt no der Finall bekannt gemaach ginn fir eng Beaflossung an der Finall ze vermeiden. Ofstëmmungsberechtegt bei där Halleffinall waren d'Länner déi matgemaach hunn an zousätzlech Groussbritannien, Italien a Schweden.
2. Halleffinall
Déi zweet Halleffinall war de 16. Mee 2013.
Finall
D'Finall war den 18. Mee 2013.
Déi 26 Länner an der Finall waren:
Am Fall vu Punktegläichheet sollt dee mat der héchster Eenzelwäertung gewannen. Ofstëmmungsberechtegt bei der Finall waren all 39 Länner déi matgemaach haten.
Verschidde Medien hunn Dänemark an d'Ukrain mat beschte Chancë gesinn fir ze gewannen.
Pjanić
Pjanić ass de Familljennumm vun ë. a. follgende Persounen:
Salins (Cantal)
Salins ass eng Gemeng am franséischen Departement Cantal an der Regioun Auvergne-Rhône-Alpes.
Tyrrhenus Mons
(Koordinaten: S=-21,13 / O=106,53)
Den Tyrrhenus Mons (oder Tyrrhenus Patera genannt) ass e Vulkan um Planéit Mars a läit um Héichland, dat als Tyrrhena bezeechent gëtt. Säin Duerchmiesser gëtt op 300 km geschat a säi bannenzege Krater dierft 12 Kilometer opweisen. Den Duerchmiesser vum urspréngleche Krater gëtt op 45 km geschat. Den Tyrrhenus Mons ass méi jonk wéi säin Noper Hadriacus Mons.
Nicolae Ceaușescu
Den Nicolae Ceaușescu [nikoˈla.e tʃau̯ˈʃesku], gebuer de 26. Januar 1918 zu Scornicești a gestuerwen de 25. Dezember 1989 zu Târgoviște duerch en Exekutiounskommando, war e rumänesche Politiker.
Hie war vun 1965 bis 1989 Generalsekretär vun der Rumänescher Kommunistescher Partei (KPR), Staatspresident a President vum Staatsrot, an domat den neostalinisteschen Diktator vun der Sozialistescher Republik Rumänien.
1965 ass de Gheorghe Gheorghiu-Dej gestuerwen, an den Ceaușescu gouf bis 1967 säin Nofollger an allen Ämter.
Am Ufank war hien zimmlech populär, souwuel a Rumänien, wéi och am Westen, well en de Muechtusproch vun der Sowjetunioun an den Ostblock-Länner a Fro gestallt huet, an als eenzegt Land vun deem Block beim Nidderschloe vum Prager Fréijoer, am August 1968, net matgemaach huet. Hien huet Staatsbesich am Weste gemaach z. B. an d'USA, Westdäitschland an ë. a. och op Lëtzebuerg.
An den 1970er Joren huet hien ëmmer méi e Persounekult ronderëm sech opféiere gelooss. Hien huet sech selwer Conducător ("Guide") genannt, an a Gedichtsbänn vun Hafflyriker huet hie sech mat geblimmelten Titele wéi Grousse Kommandant, Titan ënner den Titanen, glorräich Eech vun Scornicești, Jong vun der Sonn, den Auserwielten oder eisen ierdesche Gott ëmgaachele gelooss. Déi haut nach bekanntst ass Genie aus de Karpaten.
Hien huet ëmmer méi Familljememberen an héich Ämter ronderëm sech placéiert, fir kenge Géigner eng Chance ze ginn, an och seng Fra Elena, déi e groussen Afloss op hien hat, gouf an de Persounekult mat abezunn, an als Mamm vun der Natioun oder "kéng Wëssenschaftlerin a Fuerscherin, mat internationaler Unerkennung op der ganzer Äerdklatz“ am Domaine vun der Chimie an de Polymeren apostrophéiert. Och Doktertitelen an akadeemesch Grade goufen hir op Mooss zougegeschnidden.
Hien huet an den 1980er Joren Deeler vun der mëttelalterlecher Alstad vu Bukarest ofrappe gelooss, fir e gigantomanesche Palais mat engem Opmarschboulevard virdrun opriichten ze loossen, an huet ënner der Stad Tunnelle gruewe gelooss, fir datt d'Securitate, déi gefaart Geheimpolice, onerwaart doruechter opdauche kéint. Hien huet och ganz Dierfer zerstéiere gelooss, fir d'Baueren a prefabrizéiert Bëtongsbléck ëmzesidelen.
Wéi e fréiere Geheimpolice-Chef an d'USA iwwergelaf ass, an do ausgepaakt huet, datt Rumänien géif mat arabeschen Terrororganisatiounen an Drogebossen zesummeschaffen, gouf Rumänien ëmmer méi isoléiert, an d'Wirtschaft huet sech verschlechtert.
Um Enn vun den 1980er Joren huet et un allem gefeelt (net zulescht och, well vill Agrarprodukter exportéiert goufen, fir un Devisen ze kommen, wärend d'Leit Honger gelidden hunn), de Stroum gouf rationéiert, an d'Industrie huet um leschte Lach gepaff.
Vum Michail Gorbatschow senger Perestroika-Politik wollt den Ceaușescu logescherweis näischt wëssen, a sou hu souguer fréier iwwerzeegt Parteigänger sech vun him distanzéiert.
De 16. Dezember 1989 koum et zu enger Revolt am westrumäneschen Timișoara, bei där et eng ganz Rëtsch Doudeger gouf. Den Ceaușescu huet bis zulescht d'Zeeche vun der Zäit net erkannt. Berüümt sinn déi Biller, déi live op der Tëlee iwwerdroe goufen, wéi en den 21. Dezember virun 100.000 Leit eng Ried gehalen huet, déi op eemol ugefaangen hunn, en auszepäifen an ze -buen.
Den Dag drop wollt e mat senger Fra ausser Land fortlafen, se goufen awer vun Zaldote vun der Arméi, déi zu de Géigner iwwergetruede war, gefaangegeholl. Se kruten de kuerze Prozess gemaach a goufe vun engem Militärgeriicht zum Doud verurteelt. Gläich drop gouf d'Koppel duerch en Exekutiounskommando higeriicht. De "Prozess" an d'Läiche vun deenen zwee goufe gefilmt an op der Tëlee gewisen, datt keen Zweifel opkomme sollt, datt d'Ära Ceaușescu definitiv eriwwer war.
Alphaville, une étrange aventure de Lemmy Caution
Ëm wat geet et am Film?
De berüümte Geheimagent Lemmy Caution gëtt op Alphaville geschéckt fir do de verschwonnenen Henri Dickson erëmzefannen…
John Terry
Den John Terry, gebuer de 7. Dezember 1980 zu Barking, ass en englesche professionelle Foussballspiller.
Hie spillt normalerweis als Center-Back an ass de Kapitän vum Chelsea F.C. an der Premier League. Vun 2003 bis 2012 huet hien 78-mol fir déi englesch Nationalekipp gespillt, an huet 6 Goler geschoss.
US Rëmeleng
D'US Rëmeleng ass e Foussballclub zu Rëmeleng.
Carla Gravina
D'Carla Gravina, gebuer de 5. August 1941 zu Gemona del Friuli, ass eng italieenesch Schauspillerin a Politikerin.
Si huet a Filmer vu bekannte Regisseure wéi Alberto Lattuada, Mario Monicelli, Martin Ritt, Luigi Comencini, Claude Lelouch an Ettore Scola matgespillt.
Duprel
Duprel ass de Familljennumm vun ë. a. follgende Persounen:
Fritz
Fritz ass een am däitsch- an engleschsproochege Raum geleefege Vir- a Familljennumm.
Kuckt och
Friedrich - Frick - Fricke
Saint Géry-Vers
Saint Géry-Vers ass eng nei Gemeng am Departement Lot, an der Regioun Occitanie.
D'Gemeng ass den 1. Januar 2019 bei der Fusioun vu Saint Géry a Vers entstanen, déi zanterhier delegéiert Gemengen an der neier Gemeng sinn.
Eisebunnsstreck Rëmeleng-Ëtteng - Boulange
D'Eisebunnsstreck Rëmeleng-Boulange war eng Privatstreck (Industriegleis) déi vun der Gare Rëmeleng-Ëtteng op Boulange a Frankräich gefouert huet a vun den Ëttenger Minièrë bedriwwe gouf.
D'Streck huet vun der Grenz un, dem Dall vun der Keelbaach no iwwer Ëtteng op Nondkeil an duerno duerch de Fonds de Bure laanscht Havange op de Plateau vu Boulange gefouert wou se Uschloss un d'Streck Fensch - Däitsch-Oth hat. Op der Héicht vun Nondkeil gouf et e klengen Tunnel deen nieft de Brécken zu Ëtteng an e puer Stéck op der Gewan tëscht Ëtteng a Boulange, den eenzege gréissere Konschtbau op der Streck war.
D'Streck gouf ganz ewechgerappt an ausser de Garë vu Boulange a Rëmeleng an enger Eisebunneschwunneng déi zu Ëtteng laanscht d'Streck stoung (warscheinlech e Gardshaischen) ass net méi vill dovun ze gesinn.
L'école des cocottes (Film 1958)
L'école des cocottes ass e franséische Film vun der Jacqueline Audry aus dem Joer 1958.
Jovis Tholus
De Jovis Tholus ass e Vulkan an der Tharsis-Regioun vum Planéit Mars op de Koordinaten 18,2° N an 242,5° W. Fréier gouf et e Lavafloss nordwestlech vum Bierg bei 20,9° N / 118,9° W.
Traces (Film)
Traces ass e lëtzebuergesche Kuerzfilm vun der Cecilia Guichart. En hat de 26. Februar 2018 seng lëtzebuergesch Première um LuxFilmFest.
Ëm wat geet et am Film?
Nom Doud vu senger Mamm gëtt d'Julie gewuer, datt säi Papp net säi biologesche Papp ass. Dat geheit him eng ganz Rëtsch Gewëssheeten op d'Kopp...
Produktioun
De Lëtzebuerger Filmfong huet der Filmproduktiounsgesellschaft Calach Films am Mee 2017 e Subside an Héicht vun 148.000 Euro accordéiert, fir de Film ze produzéieren.
Wiener Partie
D'Wiener Partie ass eng Erëffnung vum Schachspill. Se zielt zu den oppene Spiller an ass an den ECO-Coden ënner de Schlësselen C25 bis C29 klassifizéiert.
D'Wiener Partie fänkt mat de follgenden Zich un:
2.... Sf6
Wäiss huet dräi Haaptzich:
Doriwwer eraus ka Schwaarz och dem Amerikanesche Meeschter Ariel Mengarini säin Zuch spillen:
Wäiss kann och 3. Sf3 spillen, wourop d'Partie entweeder an d'Russescht Dräispréngerspill oder no 3.... Sc6 an d'Véierspréngerspill iwwergeet.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Wiener Partie ënner de Schlësselen C25 bis C29 klassifizéiert.
Friedrich
Friedrich ass een am däitsch- an engleschsproochege Raum geleefege Vir- a Familljennumm.
Louise Fletcher
D'Estelle Louise Fletcher, gebuer den 22. Juli 1934 zu Birmingham, am Alabama, a gestuerwen den 23. September 2022 zu Montdurausse, a Frankräich, war eng US-amerikanesch Schauspillerin.
Si war viurun allem bekannt fir hir Roll als tyrannesch Schwëster Ratched am Miloš Forman sengem Filmdrama One Flew over the Cuckoo's Nest (1976), woufir se dat Joer drop den Oscar an e Golden Globe fir déi bescht weiblech Haaptroll krut.
Ponziani-Erëffnung
D'Ponziani-Erëffnung ass eng Erëffnung vum Schachspill. Se zielt zu den Oppene Spiller an ass an den ECO-Coden ënner dem Schlëssel C44 klassifizéiert.
D'Ponziani-Erëffnung fänkt mat de follgenden Zich un:
Zender
Zender ass de Familljennumm vun ë. a. follgende Persounen:
ECO-Coden
Mat der Bezeechnung ECO-Coden oder ECO-Schlësselen, vum engleschen Encyclopedia of Chess Openings, gëtt een international benotzte System fir d'Systematiséierung vun den Erëffnunge vum Schachspill bezeechent.
Antoine Wehenkel (Homonymie)
Et gëtt verschidde Persounen déi Antoine Wehenkel heeschen:
Lubiniezky (Moundkrater)
De Lubiniezky ass en Aschlagkrater am Südweste vun der viischter Moundsäit um nordwestleche Rand vum Mare Nubium, nordwestlech vum Krater Bullialdus. De Krater ass vill vu Lava aus dem Mare iwwerschwemmt, sou datt nëmmen nach e Rescht vum Kraterrand ze gesinn ass.
De Krater gouf 1935 vun der I.A.U. nom polneschen Astronom Stanislaus Lubienietzki genannt.
Le Vigean
Le Vigean  ass eng Gemeng am franséischen Departement Cantal an der Regioun Auvergne-Rhône-Alpes.
Joseph Philippe
Joseph Philippe ass den Numm vu follgende Persounen:
Schwaarze Mann
Schwaarze Mann: Un Noir parmi nous ass e lëtzebuergeschen Documentaire iwwer de Jacques Leurs vum Fränz Hausemer.
En hat den 22. Februar 2018 seng lëtzebuergesch Avant-première um LuxFilmFest. E koum den 28. Mäerz 2018 an de Kino.
Ëm wat geet et am Film?
De Film portraitéiert d'Liewe vum Jacques Leurs (1910-1968), Jong vun engem Lëtzebuerger Papp an enger kongoleesescher Mamm, deen, als éischte Lëtzebuerger Schwaarzen, vu Kand un zu Lëtzebuerg opgewuess ass...
Am Interview oder a Filmausschëtter sinn de Jacques Leurs (1910-1968), d'Léonie Leurs an de Jacques Leurs (den Neuveu) ze gesinn.
Produktioun
De Film krut e Subside an enger Héicht vun 198.000 Euro vum Lëtzebuerger Filmfong.
Kritik
Josée Hansen, d'Lëtzebuerger Land "Hausemer ne fait intervenir aucun autre témoin, mais tente de créer des images impressionnantes en projetant des films d'archives sur des coulisses historiques ou en racontant l'histoire de la mère congolaise de Leurs par des images animées, qui sont comme un film dans le film. On aurait tellement voulu en savoir plus sur lui."
Florent Toniello, Woxx "Où la petite histoire luxembourgeoise rencontre la grande histoire de la colonisation, à travers une chronique familiale agrémentée d'images d'archives. Les animations donnent une certaine prestance cinématographique à l'ensemble, qui certes est à voir sous l'angle « Luxemburgensia », mais qui tout de même dépasse le strict intérêt local."
Franco Dragone
De Franco Dragone, gebuer den 12. Dezember 1952 zu Cairano an Italien a gestuerwen den 30. September 2022 zu Kairo, war e belschen Theaterregisseur an Entreprener vun italieenescher Ofstamung.
Hie gouf besonnesch bekannt wéinst de Spektakelen déi e fir de Cirque du Soleil organiséiert huet. Zanter 2000 hat hie seng eegen Entreprise Dragone zu La Louvière an der Belsch, fir Spektakelen an Evenementer z'organiséieren
Brassica rapa
D'Kultivéiert Form vun der Brassica rapa kënnt ursprénglech aus dem südwestlechen Asien, den "originellen" Areal vun der Aart läit vun Europa bis Afghanistan.
D'Geméis enthält vill Kalzium an anerer Mineraler, an och enthält Vitaminnen (A, B1, B2, B5, C, PP).
Si gëtt sou Ënneraarten, dorënner d'Rommel (Brassica rapa subsp. rapa), de Chineesesche Kabes (Brassica rapa subsp. pekinensis), asw.
Cooper
Cooper ass, am engleschsproochege Raum a ronderëm, e geleefege Familljennumm. E kënnt vum Beruff Kéifer.
Ënner de Leit mat deem Familljennumm sinn:
Gerd
Gerd ass, am däitschsproochege Raum a ronderëm, e geleefege Virnumm.
Ënner de Leit mat deem Virnumm sinn:
Tharsis Montes
D'Tharsis Montes sinn eng Grupp vun dräi erläschte Schëldvulkaner an der Tharsis-Regioun um Planéit Mars. Vun Nordosten no Südwesten leien: den Ascraeus Mons, de Pavonis Mons an den Arsia Mons.
Frank Lampard
De Frank James Lampard, gebuer den 20. Juni 1978 zu Romford, ass en englesche professionelle Foussballspiller, deen als Mëttelfeldspiller fir den Chelsea F.C. spillt.
De Frank Lampard huet seng Carrière mam West Ham United FC ugefaangen. Vun 1999 bis 2014 huet hien 109 Matcher fir déi englesch Nationalekipp gespillt, an huet 29 Goler geschoss. Dräimol gouf hien den Chelsea FC Spiller vum Joer.
FC Minerva Lëntgen
Den FC Minerva Lëntgen ass e Foussballclub zu Lëntgen.
Mzensk
Mzensk (op Russesch: Мценск) ass eng Stad am Oblast Orjol am Zentralrussesche Federatiounskrees a Russland.
Si ass de Verwaltungszentrum vum Stadkrees Mzensk an huet 39.181 Awunner (Stand 2015) op enger Fläch vun zirka 21 km².
Caecilia vu Roum
D'Helleg Caecilia, och Caecilia vu Roum genannt, ass eng chrëschtlesch Helleg a Märtyrerin. Der Legend no huet si am 2. oder 3. Joerhonnert zu Roum gelieft. D'Helleg Caecilia gëtt als Patréinesch vun de Museker veréiert. Hiert Fest ass den 22. November.
Legend a Geschicht
Am Joer 821 goufen hir Iwwerreschter an de Callixtus-Katakomben erëmfonnt an an der nei gebauter Kierch Santa Cecilia in Trastevere am réimesche Quartier Trastevere begruewe. 1599 gouf de Kierper gutt erhale bei enger Renovatioun vun der Basilika erëm entdeckt. An der Folleg ass déi berüümt Skulptur vum Stefano Maderno (1576-1636) entstanen, bei där d'Caecilia op enger Hand een an op der anerer dräi Fangeren ausgestreckt huet. Dëst weist op dat chrëschtlescht Glawensbekenntnis hin: Et gëtt nëmmen ee Gott, dee sech an dräi Forme weist: d'helleg Dräifaltegkeet.
La chatte (Film 1958)
La chatte ass e franséische Film vum Henri Decoin aus dem Joer 1958 no engem Roman vum Jacques Rémy.
CAKE
CAKE ass eng US-amerikanesch Alternative-Rock-Band, déi 1991 vu fënnef Museker vu Sacramento, Kalifornien, dem John McCrea (Gesang), dem Vince DiFiore (Trompett), dem Greg Brown (Gittar), dem Shon Meckfessel (Bass), an dem Frank French (Perkussioun) gegrënnt gouf.
CAKE zu Lëtzebuerg
Den 18. November 2011 an de 25. Januar 2019 hat CAKE e Concert am Atelier.
Saint-Paul-Flaugnac
Saint-Paul-Flaugnac ass eng nei Gemeng am Departement Lot, an der Regioun Occitanie.
D'Gemeng ass den 1. Januar 2016 bei der Fusioun vu Flaugnac a Saint-Paul-de-Loubressac entstanen, déi zanterhier delegéiert Gemengen an der neier Gemeng sinn.
Dem Mich seng Kichen
Dem Mich seng Kichen ass e lëtzebuergesche Kuerzfilm vun der Diana Nilles. En hat de 26. Februar 2018 seng lëtzebuergesch Première um LuxFilmFest.
Ëm wat geet et am Film?
De Mich, e Strummert, schafft bei enger Hëllefsorganisatioun, déi Molzechte verdeelt. Hie verdächtegt de Fadi, e syesche Flüchtling, seng Saccoche geklaut ze hunn...
Produktioun
De Lëtzebuerger Filmfong huet der Filmproduktiounsgesellschaft Tarantula Luxembourg am November 2015 e Subside an Héicht vun 120.000 Euro accordéiert, fir de Film ze produzéieren.
Eddington-Grenz
Als Eddington-Grenz oder Eddington-Limitt (nom brittesche Physiker Sir Arthur Stanley Eddington) bezeechent een an der Astrophysik déi natierlech Begrenzung vun der Liichtkraaft. Et ass de gréissten Energiefloss, deen duerch eng hydrostatesch Gas-Schichtung mat Stralung transportéiert ka ginn, ier de Stralungsdrock den hydrostateschen Drock iwwerwënnt. De Stralungsdrock kënnt duerch Streeung vun der Stralung u fräien Elektronen, der Thomson-Streeung zustan. D'Liichtkraaft vun engem bestëmmten Objet, bei deem den hydrostatesche Drock duerch de Stralungsdrock iwwerwonne gëtt, heescht Eddington-Liichtkraaft.
D'Eddington-Limitt ass domat déi maximal Liichtkraaft, déi e Stär am hydrostatesche Gläichgewiicht kann hunn, ouni instabil ze ginn a seng baussenzeg Schichten ofzestoussen. Stärewand kënnt awer scho bei Stären däitlech ënner der Limitt vir. Zwar gëllt d'Betruechtung vum Eddington streng geholl nëmme näherungsweis bei Stären, déi e Stärewand verstréimen an dofir net am hydrostatesche Gläichgewiicht sinn; allerdéngs huet d'Thomson-Streeung a Stären d'Eegeschaft, net vun der Déift am Stär ofzehänken. Well déi Regioun am Stärekär déi Energie fräisetzt awer vill méi kleng ass wéi d'Regioun, déi duerch de Stärewand beaflosst gëtt, ass d'Eddington-Limitt trotzdeem eng sënnvoll Grenz. Ze beuechten ass awer, datt d'Eddington-Limitt eendimensional an zäitonofhängeg ofgeleet ass – dat heescht, et ass souwuel méiglech, datt e Stär nëmmen zäitweis d'Limitt iwwerschrëtt, ouni zerstéiert ze ginn, wéi och, datt en zweedimensionaalt Zesummespill vu Stärewand a Stralung zesummen eng Liichtkraaft iwwer der Limitt zouléisst. Beispillsweis fir d'Ausbréch vun η Carinae.
Bedeitend ass d'Eddington-Limitt ausserdeem bei Akkretioun vu Matière op e kompakten Objet, z. B. e Schwaarzt Lach, well wann d'Liichtkraaft d'Eddington-Grenz iwwerklëmmt, an de Stralungsdrock sou héich gëtt, datt dat astierzend Material no bausse gedréckt gëtt. Domat gëtt awer gläichzäiteg d'Energiezoufouer ofgeschnidden, soudatt d'Liichtkraaft nees ënner d'Eddington-Grenz fält an d'Material nees astréime kann. Dëse Virgank ka sech periodesch widderhuelen.
D'Eddington-Grenz ass eng Funktioun vun der Mass vum Objet, dee Material dat ronderëm ass akkretéiert:
Dobäi ass
Gers (Floss)
De Gers ass e Floss a Südwest-Frankräich. En entsprèngt um Plateau de Lannemezan, um Fouss vun de Pyrenäen, am Departement Hautes-Pyrénées a leeft dann an nërdlech Richtung. No 176 km leeft e bei Layrac, südëstlech vun Agen, vu lénks an d'Garonne.
D'Departement Gers gouf no him genannt.
Gert
Gert ass, am däitschsproochege Raum a ronderëm, e geleefege Virnumm. Et ass d'Kuerzform vun Nimm wéi Gerhardt oder Gerhart.
Ënner de Leit mat deem Virnumm sinn:
Wolga-Gambit
D'Wolga-Gambit, och alt Benkö-Gambit oder Wolga-Benkö-Gambit genannt, ass eng Erëffnung vum Schachspill. Se zielt zu den Zouene Spiller an ass an den ECO-Coden ënner de Schlësselen A57 bis A59 klassifizéiert. D'Erëffnung ass nom ongresche Schachgroussmeeschter Pal Benko benannt.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Wolga-Gambit ënner de Schlësselen A57 bis A59 klassifizéiert.
Cà Giannino
Cà Giannino ass eng kleng Uertschaft (Curazia) an der san-marineesescher Gemeng (Castello) Domagnano.
Victor Poos
De Victor Poos, gebuer de 24. Mee 1920 zu Stengefort a gestuerwen de 25. Januar 2015 zu Dikrech, war e lëtzebuergeschen Zwangsrekrutéierten, Geometer a Lokalpolitiker.
Cà Giannino
Se läit am Zentrum vun der Gemeng.
Victor Poos
De Victor Poos gouf de 6. Oktober 1942 an den Arbeitsdienst geruff an hie krut de Stellungsbefehl fir d'Wehrmacht den 21. Juli 1943.
Hie war vun 1969 bis 1975 Member vum Gemengerot vun der Gemeng Dikrech an an där Zäit vu Januar 1970 bis November 1974 Buergermeeschter vun Dikrech
Bestgensmillen
D'Bestgensmillen ass eng fréier Millen, déi an der Millestrooss, dem CR168, zu Schëffleng läit, net wäit vun der Uelzecht an dem Naturschutzgebitt Brill.
Geschicht
D'Mille gouf warscheinlech ëm 1803 vum Nicolas Olinger (aner Quelle soe Jakob Olinger-Ehlinger) gebaut a gouf virun allem als Karmille benotzt. Se hat zwéi Muelgäng a gouf duerch e Waasserrad ugedriwwen. Géint Enn vum 19. Joerhonnert gouf se duerch e Feier deelweis zerstéiert, tëscht 1890 an 1900 awer nees opgebaut an och vergréissert.
Vun 1947 u gouf d'Millen nëmmen nach als Lager fir Dünger a Fudder benotzt. 1985 hunn d'Proprietaire vun der Millen, d'Gesëschter Bestgen decidéiert, dem Staat d'Millen ze schenke fir s'als Baumonument z'erhalen.
Petro Poroschenko
De Petro Olexijowytsch Poroschenko (ukrainesch: Петро Олексійович Порошенко), gebuer de 26. September 1965 zu Bolhrad, ass en ukraineschen Entreprener (Spëtznumm "Schocklaskinnek"). Hie war vum 7. Juni 2014 bis Mee 2019 President vun der Ukrain.
Bestgensmillen
Geschicht
De Staat huet d'Gebai vun den Architekten Hermann & Valentiny renovéiere gelooss woubäi den alen Deel a senger ursprénglecher Struktur erhale bliwwen ass. Déi al Maschinne si funktiounsfäeg bliwwen oder gemaach ginn.
Petro Poroschenko
Hien huet mat de Gewënner aus senger Entreprisegrupp Ukrprominvest (ë. a. Schockela, Autoen, Schëffbau, Rëschtung an Televisiounssenderen) e Verméige verdéngt, dat 2013 vum Forbes Magazine op 1,6 Milliarden US-Dollar geschat gouf, woumatter en de siwenträichsten Oligarch aus der Ukrain wier.
Bestgensmillen
Geschicht
Et gouf am Ufank e sozialpedagogeschen Zentrum fir Jugendlecher dran ageriicht. Spéider hat de Beschäftegungsreseau Objectif Plein Emploi bis Mëtt 2013 do säi Sëtz. E Restaurant an eng Brasserie waren, respektiv sinn nach an der Millen installéiert. E Sall ka bei der Gemeng fir verschidden Aktivitéite gelount ginn. De Schachclub vu Schëffleng huet säi Sëtz an der Millen.
Petro Poroschenko
Hien hat och scho verschidde Regierungsfunktiounen. Vu Februar bis September 2005 war hie President vum "Nationale Sécherheets- a Verdeedegungsrot vun der Ukrain", vum Februar 2007 bis Mäerz 2012 Direkter vun der ukrainescher Nationalbank a vum Conseil de surveillance vun der Noutebank, ënner dem Staatspresident Wiktor Juschtschenko war en Ausseminister an ënner dem President Wiktor Janukowytsch Minister fir Ekonomie.
De 25. Mee 2014 huet hien d'Presidentewal am éischten Tour gewonnen a gouf zwou Wochen drop vereedegt. Am Mäerz/Abrëll 2019 hat hie beim Versuch, erëmgewielt ze ginn, keng Chance géint de Wolodymyr Selenskyj‎‎, dee mat ronn 73% vun de Stëmmen am zweeten Tour gewielt gouf.
Bestgensmillen
Geschicht
Ongeféier sou laang steet d'Gebai eidel. Am Januar 2022 goufen d'Gemeng Schëffleng an den Educatiounsministère sech eens, e sougenannten Centre socio-thérapeutique (CST) fir Kanner tëscht 3 an 12 Joer dran anzeriichten, dee vun der Telos Education geréiert soll ginn. Dofir soll d'Gebai fir eng 7 bis 8 Milliounen Euro ëmgebaut an ugepasst ginn.
Ëmdréiung
De Begrëff Ëmdréiung kennzeechent eng Dréibeweegung am Zesummenhank mat enger Zuel. Zum Beispill bei der Angab „5 Ëmdréiungen“ huet de Begrëff Ëmdréiung d'Bedeitung vun enger Hëllefsmoosseenheet - gläichwäerteg wéi bei enger Zäitangab „5 Sekonnen“, bei där d'Sekonn d'Bedeitung vun enger Moosseenheet huet.
Eng Ëmdréiung als Zuelmooss ass gläichwäerteg mat engem Vollwénkel als Wénkelmooss.
D'Zuel vun den Ëmdréiunge pro Zäit bezeechent een als Dréizuel. Meeschtens ginn déi gezielt Ëmdréiungen an der Eenheet pro Minutt (min−1) uginn. Et kann een awer och eng Ëmlaffrequenz an Hz uginn.
Gerard
Gerard ass, am franséischsproochege Raum a ronderëm, e geleefege Virnumm.
Anglards-de-Salers
Anglards-de-Salers ass eng Gemeng am franséischen Departement Cantal an der Regioun Auvergne-Rhône-Alpes.
NOTAR
NOTAR (No tail rotor, Lëtzebuergesch: Keen Heckrotor), ass e System dee vun der Firma McDonnell Douglas entwéckelt gouf a fir den Dréimomentausgläich bei Helikopteren ouni déi typesch Heckrotor-Konfiguratioun gebraucht gëtt.
D'Luxembourg Air Rescue notzt Helikoptere mat dësem System.
Noen Infrarout
Als noen Infrarout (NIR) gëtt de Beräich vum elektromagnéitesche Spektrum genannt, dee sech a Richtung vu méi grousse Wellelängten un dat visuellt Liicht uschléisst. De Beräich vum Infraroutliicht streckt sech vu 780 nm bis 3 µm an ëmfaasst sou d'Spektralberäicher IR-A an IR-B.
Feststellen op Distanz
Beim Feststellen op Distanz déngt dat not Infrarout ënner anerem bei der Analys vu Loft- a Satellittebiller fir d'Beuerteelung vun der Vitalitéit vun der Vegetatioun. Am noen Infrarout huet Chlorophyll eng däitlech, ongeféier 6-mol, méi héich Reflektivitéit wéi am visuelle (besonnesch grénge) Spektrum. Dësen Effet fir d'Erkenne vu Vegetatioun benotzt. Dobäi gëtt e Bild am visuellen (haaptsächlech am roude) Spektrum an am noen Infrarout gemaach. Notzobjeten hu souwuel am visuelle wéi och am noen Infraroutberäich eng änlech Reflektivitéit, wärend chlorophyllhalteg Vegetatioun am noen Infrarout en däitlech méi héije Reflexiounsgrad huet. Sou kënnen z. B. och gréng Notzobjete vun der grénger Vegetatioun ënnerscheet ginn.
Signaliwwerdroung
Technesch gëtt dee Beräich an optesche Glasfasere benotzt fir Signaler z'iwwerdroen. En gëtt dofir an en ettlech Frequenzbänner ënnerdeelt.
Medezin
Medezinesch gëtt de Beräich vun ongeféier 700 bis 1100 nm wéinst der Transparenz vum opteschen Apparat an der Aentherapie (Ophthalmologie) souwéi bei der Diagnos (zum Beispill: Optesch Kohärenztomografie) wéi och bei der Chirurgie (zum Beispill: Uschweesse vun der Netzhaut) benotzt. Jee no Wellelängt ënnerscheet sech dobäi och d'Afléissdéift vun der Stralung.
Chimie an Astronomie
An der Chimie an an der Astronomie ka mat Hëllef vun der Infraroutspektroskopie (Absorptiounsbänner) d'Existenz vu Moleküllen respektiv funktionelle Gruppen nogewise ginn, beispillsweis Azeton a Waasser respektiv CH- an OH-Gruppen.
Lettescht Gambit
D'Lettescht Gambit ass eng Erëffnung vum Schachspill. Se zielt zu den Oppene Spiller an ass an den ECO-Coden ënner dem Schlëssel C40 klassifizéiert.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Lettescht Gambit ënner dem Schlëssel C40 klassifizéiert.
CR305
Den CR305 ass e Chemin repris an de Kantone Réiden an Dikrech a geet vun Useldeng an nordëstlecher Richtung bis op Ettelbréck.
Den CR305 ass ronn 14,5 km laang.
Maison Mayer-Ensch (Philippsgaass)
D'Maison Mayer-Ensch war en herrschaftlecht Haus (maison de maître) vun ëm 1730 am Barockstil an der Philippsgaass (rue Philippe II) an der Stad Lëtzebuerg dat 1952 ofgerappt gouf.
(3073) Kursk
Den Objet gouf de 24. September 1979 vum sowjeteschen Astronom Nikolai Tschernych um Krim-Observatoire zu Nautschnyj entdeckt. Eng onbestätegt Observatioun vum Asteroid gouf et schonn ënnert der virleefeger Bezeechnung 1979 SW11 am November 1969 um Krim-Observatoire zu Nautschnyj.
Maison Mayer-Ensch (Philippsgaass)
D'Haus krut den Numm vun der Famill Mayer-Ensch, där et laang gehéiert huet.
(3073) Kursk
Den italieeneschen Astronom Vincenzo Zappalà definéiert an enger Publikatioun vun 1995 (et al.) eng Zougehéieregkeet vum (3073) Kursk zu der Flora-Famill, enger grousser Grupp vun Asteroiden, déi nom Aszeroid (8) Flora genannt ass. D'Asteroide vun dëser Famill beweege sech op enger Bunnresonanz vu 4:9 mam Planéit Mars ëm d'Sonn. D'Grupp gëtt och Ariadne-Famill genannt, nom Asteroid (43) Ariadne.
Den 13. Juli 1984 gouf d'Bunn vum Asteroid geséchert an hie krut d'Nummer 3073. Den Asteroid gouf den 2. Juli 1985 no der westrussescher Stad Kursk genannt.
Maison Mayer-Ensch (Philippsgaass)
Déi erhalen Deeler goufen an d'Mauere vum Verwaltungsgebai agebaut, dat vun 1951 bis 1953 op der Plaz opgeriicht gouf, an an deem zanter 1989 de Ministère vun der Éducation nationale, de l'enfance et de la jeunesse säi Sëtz huet. ,
(3073) Kursk
Mound S/2007 (3073) 1
Bei photometreschen Observatioune vum (3073) Kursk den 11. bis 27. Dezember 2006 gouf festgestallt, datt den Asteroid e Begleeder huet, deen ongeféier e Véirel vu senger Gréisst huet. Déi zwee Kierper kreesen ëm ee kollektive Schwéierpunkt an 44,96 (± 0,02) Stonnen. De Begleeder krut déi virleefeg Bezeechnung S/2007 (3073) 1.
Maison Mayer-Ensch (Philippsgaass)
Historique
D'Haus gouf ëm 1730 vun der Famill Mareschal vu Basel am Barockstil baue gelooss. Et stoung tëscht dem südlechen Enn vun der Philippsgaass (also um Eck mat der Ënneschtgaass an der Louvignysgaass). , . D'Haus koum spéider an de Besëtz vun der Famill Mayer-Ensch, där hiren Numm et krut, bis et 1952 ofgerappt gouf.
D'Haaptportal, dat elo nach erhalen ass, war an der Louvignysgaass, déi deemools als Sakgaass bis op d'Propriéitéit vun der fréierer Synagog gestouss ass. ,
No 1945 huet de Staat den Terrain vun der fréierer Synagog an d'Haiser ronderëm, dorënner och d'Haus Mayer-Ensch, opkaaft, fir dat haitegt Verwaltungsgebai opzeriichten.
Vum Haus Mayer-Ensch blouwen d'Portaler vun der Haapt- an enger Niewenentrée an och zwou Fënsterrummen erhalen. D'Haaptportal gouf virun enger Mauer am Bannenhaff, nieft dem Passage deen an d'Louvignysgaass féiert, vum neie Gebai nei opgeriicht. D'Nieweportal an déi zwou Fënsterrumme koumen un d'Mauer vum Passage an d'Ënneschtgaass.
Am Verwaltungsgebai huet zanter 1989 de Ministère vun der Éducation nationale et de la formation professionnelle säi Sëtz.
D'Fliedermaus
De markante Kapp (Mascaron) iwwer dem Haaptportal, zesumme mat senge béidsäitegen Ornamenter déi u Flilleken erënneren, huet engem onbekannten Auteur déi heite Versen inspiréiert:
Kies (Moundkrater)
De Kies ass en Aschlagkrater am Südweste vun der viischter Moundsäit am Flaachland vum Mare Nubium, nordëstlech vum Krater Mercator a südëstlech vum Krater König. De Krater ass vun der Lava vum Mare bal ganz iwwerschwemmt, sou datt nëmmen nach e Rescht vum Kraterrand ze gesinn ass.
Maison Mayer-Ensch (Philippsgaass)
Historesch Foto
D'Haaptportal vum Haus, ier et ofgerappt gouf, ass op enger Foto vun 1912 vum Batty Fischer (1877-1958) ze gesinn. D'Foto, déi am Besëtz vun der Fotothéik vun der Stad Lëtzebuerg ass, gouf ë. a. 1994 an ons stad publizéiert. Kuckt dozou de PDF um Spaweck bei H. Beck an der Literatur hei drënner.
Kies (Moundkrater)
De Krater gouf 1935 vun der I.A.U. nom däitschen Astronom Johann Kies benannt.
Davies (Marskrater)
Davies ass e ronn 49 Kilometer groussen Aschlagkrater um Planéit Mars. Hie läit um ëstleche Randberäich vum Flaachland Acidalia Planitia no beim Héichland Arabia Terra.
Marcello Mastroianni
Hien ass de Papp vun der Schauspillerin Chiara Mastroianni.
De Marcello Mastroianni huet an iwwer 140 Filmer matgespillt ënner der Regie vu sou bedeitende Filmregisseure wéi Luchino Visconti, Federico Fellini, Ettore Scola, Roman Polanski, Marco Ferreri, Michelangelo Antonioni, Mario Monicelli a Jules Dassin.
Fiorina
Fiorina ass eng kleng Uertschaft (Curazia) an der san-marineesescher Gemeng (Castello) Domagnano.
Se läit am Nordweste vun Domagnano.
Vuelta Ciclista al País Vasco 2006
D'Vuelta Ciclista al País Vasco vun 2006 gouf vum 3. bis den 8. Abrëll a 6 Etappe gefuer. D'total Distanz war 829 km.